Den Vest-Sjællandske Avis, 1841-03-12
Man mener, at Ministeriet Soult-Guizot paatænker en Opløsning af Kamret, da den ministerielle Majoritets Elementer i denne Session vare af en Beskaffenhed, som ikke giver Ministeriet nogen Sikkerhed. Den 7de Marts holdtes et stort Ministerraad i Tuilerierne. – Guadeloupe har voteret 100000 Fr. for sin Deputerede til dermed at grunde en Journal i Paris, til at forsvare Colonisternes Jnteresser. - De forhen angivne Underhandlinger om at gjøre Syrien, uafhængigt ere ugrundede, dog paastaaer Univers, af den Franske Regjering har knyttet Underhandlinger i Wien, London og Konstantinopel for at sikkre den christne Befolkning i Syrien alle Fordeele og Garantier af Frankrigs Beskyttelse. - Courrier Francaiskriver over Englands Forhold til FrankriFølgende: "England har opfordret eller trængt paa Guizot til at afvæbne Frankrig. For at opnaa dette Resultat til Skade for vor Sikkerhed og Ære greb Londoner Cabinettet to meget forskjellige Fremgangsmaader, undertiden forsøgte det at indgyde Tillid med Hensyn til de Magters Sindelag, hvilke have undertegnet Julitractaten, og, som det hedder, ere fulde af Velvillie og Fredsommelighed. Til en anden Tid anstiller det sig, som om det betragter vore militaire Organisationsplaner som en Trudsel, og lader med alle sine Journaler sin Forbauselse udtrykke over, at Frankrig formaster sig til at holde en Armee af 500000 Mand, omendskjøndt en saadan Armee i Virkeligheden neppe vil være den lig, som Preussen alene bestandigt har paa Benene. Denne Stillinaf den Engelske Regjering er saa meget mærkværdigere, som den staaer i Modsætning til dens virkelige Paner. Lord Palmerston troer, at en Krig vil finde Sted, og forbereder Landet dertil. Sørustningerne tiltage i England, og de skulle endnu forøges, omendskjøndt Orientens Pacification har fjernet ethvert Paaskud til en Sømagts Udvidelse. Armeen skal forøges, hvert Regiment med 200 Mand, hvorved Effectivstyrken vinder 1820000 Mand. Arsenalerne skulle opfyldes med Forraad, og der skal hverves Matroser. Til Foraaret vil England have den talrigste Armee og den frygteligste Flaade, som det har havt siden 1835. Det vil kun have at consolidere en Deel af sin Gield for at have sine pecuniaire Hjælpemidler beredte med sine Soldater og Søfolk, Jmedens Lord Palmerston saaledes forbereder sig, søger han at vugge os i Søvn. Dette er alle Regjeringers naturlige List, som ikke kunne indestaae for deres onde Hensigter. Da Lord Palmerston veed, at han ikke aabenbart kan beseire os, saa ønsker han at overfalde os. Vor Sag er det at tilintetgjøre hans Beregninger ved vor Vedbliven i de Forsigtighedsanstalter, som Ministeriet af 1ste Marts anordnede og efterlod sine Efterfølgere. Den sande Kilde til den Jrske Registrationsbill af Lord Morpeth ligger i Udsigten til en Europæisk Krig. Whigministeren, som saa længe og saa stærkt modstod alle Fremskridt i Reformen, har nu indbragt en Bill, hvis Øiemed er at sanctionere Principet af almindelig Valgret, for at forsone Jrland og derfra hente militaire Hjælpemidler, naar Kampens Dag kommer." Saavidt Courrier Francais; men ved denne Artikel maa dog bemærkes, at de officielle Blade have formeligt modsagt Noterne om Afvæbningen; endvidere ere de Engelske Blades Stilling til Bestyrelsen saadan, at de kun have en halvofficiel Charakteer og af og til tjene en eller anden Minister til Organ, Forøgelsen af den Engelske Hær med 150000 Mand angaaer Jndien og China. den Jrske Bill er altfor svagt et Argument, og Billen selv er ældre end Spændingen imellem England og Frankrig og end hele Julitractaten.